nahid-hub/BLUGE-bengali-wikipedia-section-title-prediction huggingface dataset:
১৯১৬ সালের আগে হুসাইন বিন আলী আরব জাতীয়তাবাদে উদ্বুদ্ধ ছিলেন বলে প্রমাণ পাওয়া না গেলেও উসমানীয় সাম্রাজ্যে তুর্কি জাতীয়তাবাদ যা ১৯০৮ সালের তরুণ তুর্কি বিপ্লবের সময় সর্বোচ্চ সীমায় পৌছায়, তা হাশিমীদেরকে অসন্তুষ্ট করে এবং ফলশ্রুতিতে উসমানীয় বিপ্লবীদের সাথে তাদের দ্বন্দ্বের সূচনা হয়। প্রথম বিশ্বযুদ্ধের প্রাক্কালে হুসাইন উসমানীয়দের সাথে মিত্রতা বজায় রাখলেও তার পুত্র আবদুল্লাহর পরামর্শে গোপনে ব্রিটিশদের সাথে আলোচনা চালিয়ে যান। আবদুল্লাহ ১৯১৪ সালে উসমানীয় সংসদে দায়িত্ব পালন করেন এবং বিশ্বাস করতেন যে ক্রমান্বয়ে জাতীয়তাবাদী হয়ে উঠা উসমানীয় প্রশাসন থেকে আলাদা হওয়া উচিত। উসমানীয় সরকার যুদ্ধ শেষে হুসাইনকে পদচ্যুত করার পরিকল্পনা করে যা হাশিমী-ব্রিটিশ মিত্রতাকে পোক্ত করে তোলে। ব্রিটিশ যুদ্ধমন্ত্রী লর্ড কিচনার মিত্রশক্তিকে সাহায্য করার জন্য তাকে অনুরোধ করেন। ১৯১৫ সালে হুসাইন এই সুযোগ গ্রহণ করেন এবং হেজাজ ও পার্শ্ববর্তী অন্যান্য এলাকা নিয়ে একটি আরব জাতি সেই সাথে আরব খিলাফতের দাবি তোলেন। ব্রিটিশ হাইকমিশনার হেনরি ম্যাকমাহন তা গ্রহণ করেন এবং নিশ্চিত করেন যে সাহায্যের জন্য কুয়েত, এডেন ও সিরিয়ার উপকূলে রাজকীয় গুরুত্বপূর্ণ অঞ্চল ব্যতিত মিশর থেকে পারস্য পর্যন্ত আরব সাম্রাজ্য প্রদানের মাধ্যমে তাকে পুরষ্কৃত করা হবে। কিন্তু দীর্ঘ আলোচনার পর দুই পক্ষ স্পষ্ট শর্তে পৌছতে সক্ষম না হওয়ায় (যার মধ্যে ফিলিস্তিন বিষয়টিও ছিল) হুসাইন অধৈর্য হয়ে পড়েন এবং ১৯১৬ সালে আরব বিদ্রোহের সূচনা করেন।

সঠিক অনুচ্ছেদ শিরোনাম কোনটি?
titleA. হেজাজের বাদশাহ
titleB. আরব বিদ্রোহ
titleC. বহিষ্কার ও মৃত্যু
titleD. চলচ্চিত্র
উত্তর: titleB
১৮৮৩ সালের ১৬ জুলাই যাত্রাবাড়ীর যাত্রা শুরু করে ডিব্ররগড় স্টিমার ঘাট থেকে মকুম পর্যন্ত ১০০০ মিলিমিটার প্রশস্ত মিটার গেজ লাইন খোলা হয়।

১৯০৩ সালে চট্টগ্রাম থেকে লামডিং পর্যন্ত আসাম বেঙ্গল রেলওয়ে দ্বারা নির্মিত মিটার গেজ রেলপথকে ডিব্রুগড়-সাদিয়া লাইনের দ্বারা তিনশুকিয়া পর্যন্ত সম্প্রসারিত করা হয়েছিল।

লামডিং-ডিব্রুগড় রেলপথের মিটার গেজ থেকে ১৬৭৬ মিলিমিটার চওড়া ব্রড গেজ রূপান্তরের প্রকল্পটি ১৯৯৭ সালের শেষের দিকে সম্পন্ন হয়েছিল।
সঠিক অনুচ্ছেদ শিরোনাম কোনটি?
titleA. ইতিহাস
titleB. সংক্ষিপ্ত বিবরণ
titleC. বগীবিল সেতু
titleD. নতুন স্টেশন
উত্তর: titleA
২০১৫ সালের এপ্রিল মাসের হিসাব অনুযায়ী তুর্কমেনিস্তানে ২৩টি দেশীয় এবং আন্তর্জাতিক বিমান সংস্থাগুলো ফ্লাইট পরিচালনা করে এবং আন্তর্জাতিক গন্তব্যস্থল থেকে আসা আন্তর্জাতিক বিমানবন্দর তুর্কমেনিয়া বিমানবন্দর এবং তুর্কমেনিয়াদি আন্তর্জাতিক বিমানবন্দর এই দুটি আন্তর্জাতিক বিমান বন্দরে ফ্লাইট অবতীর্ণ করে। এই এয়ারলাইনসের বিমান পরিচালনা ডেডিকেটেড কার্গো ফ্লাইট।

সঠিক অনুচ্ছেদ শিরোনাম কোনটি?
titleA. ইতিহাস
titleB. কোডশেয়ার চুক্তি
titleC. গন্তব্যস্থল
titleD. বহর
উত্তর: titleC
আটপাড়া থানার প্রশাসনিক কার্যক্রম প্রথমে নেত্রকোণা সদর থেকে পরে বারহাট্টা থানা থেকে পরিচালনা করা হয়। ১৯১৭ সালের ২১ আগস্ট থেকে আটপাড়া থানার কার্যক্রম শুরু হয়। ১৯৬২ সাল থেকে আটপাড়া সার্কেল উন্নয়ন কার্যক্রম বারহাট্টা থানা থেকে চালানো হয়। ১৯৬৪ সাল থেকে আটপাড়ার কার্যালয় স্থাপন করে এটি কার্যক্রম শুরু করে। বাংলাদেশ স্বাধীনতার পর জুলাই ১৯৮৩ সালে আটপাড়া কে উপজেলায় রূপান্তর করা হয়। আটপাড়া উপজেলার বানিয়াজান ইউনিয়নের বানিয়াজান গ্রামে বিখ্যাত খান পরিবার এর অবস্থান।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. জনসংখ্যার উপাত্ত
titleD. প্রশাসনিক এলাকা
উত্তর: titleB
মসলা বাণিজ্য ছিল সালতানাতের অর্থনৈতিক ভিত্তি। বিশেষত গোলমরিচের বাণিজ্য বেশি হত। আচেহ, জহর, পর্তুগিজ মালাক্কা ও গোলমরিচ উৎপাদনকারী অন্যান্য বন্দরগুলোর মধ্যে সংঘাতের কারণে সামরিক সংঘর্ষ সৃষ্টি হয়। লবঙ্গ, জায়ফল, সুপারি বাদামও রপ্তানি পণ্যের অন্তর্ভুক্ত ছিল। আফ্রিকার কাছে পর্তুগিজদের নিয়ন্ত্রিত বাণিজ্যপথের বদলে উসমানীয়দের কাছে রপ্তানি করতে উসমানীয়রা উৎসাহ প্রদান করেছিল যার ফলে সালতানাতের সম্পদ বৃদ্ধি পায়। এছাড়াও ইসকান্দার মুদার বিভিন্ন অর্থনৈতিক সিদ্ধান্ত যেমন সুদের নিম্ন হার ও ব্যাপকভাবে ছোট স্বর্ণমুদ্রা ব্যবহারের কারণে অর্থনৈতিক সমৃদ্ধি অর্জিত হয়। তবে সামরিক ও বাণিজ্যিক প্রয়োজনে অতিরিক্ত খাদ্য উৎপাদনের ক্ষেত্রে প্রত্যন্ত এলাকাগুলোতে সমস্যার সৃষ্টি হত। অন্যান্য সালতানাতগুলোও একইরকম সমস্যার সম্মুখীন হয়। এ সমস্যা নিরসনে যুদ্ধবন্দীদের দাস হিসেবে কৃষি উৎপাদনের কাজ লাগানো হয়।

আচেহর অভিজাত ব্যক্তিবর্গ‌কে নিজের নিয়ন্ত্রণের আনতে পারার কারণে ইসকান্দার মুদার সাফল্যের সম্ভাবনা বৃদ্ধি পায়। এই অভিজাতরা "ওরাং কারা" নামে পরিচিত ছিলেন। বাণিজ্যের উপর তার একচেটিয়া নিয়ন্ত্রণের মাধ্যমে তিনি তাদেরকে নিজের পক্ষে নিয়ে আসেন। তাদেরকে দরবারে হাজির হতে বাধ্য করা হয়। সামরিক প্রয়োজনে কোনো অবকাঠামো নির্মাণের অণুমতি তাদের ছিল না। তিনি "যুদ্ধ নেতা" নামক নতুন অভিজাত শ্রেণী তৈরি করতে চেয়েছিলেন। তাদেরকে বিভিন্ন জেলার জায়গীর করা হয়। তার শাসনামলের পর অভিজাতরা প্রায়শই নিজ স্বায়ত্তশাসন টিকিয়ে রাখার জন্য দুর্বল সুলতানদের সমর্থন করতেন। এছাড়াও তিনি আচেহর রাজপুত্রদের বদলে রাজকীয় কর্মকর্তাদের দায়িত্ব দেন যাতে তারা বার্ষিক ভিত্তিতে তার কাছে রিপোর্ট করে। প্রাসাদের জন্য উচ্চশ্রেণীর রক্ষীদল গঠন করা হয়। এতে ৩,০০০ নারী সদস্য ছিল। ইসলামি আইনের ভিত্তিতে তিনি আইন ব্যবস্থার সংস্কার করেন। এর আওতায় আদালতগুলোর মধ্যে নেটওয়ার্ক গড়ে তোলা হয়। তার প্রশাসন ও আইন ব্যবস্থা অন্যান্য ইন্দোনেশীয় ইসলামি রাজ্যগুলোর জন্য মডেল হয়ে উঠে।

সমৃদ্ধি থাকলেও তার শাসনামলে সহিংসতার ঘটনাও ঘটেছে। বিদ্রোহী প্রজাদের নানাভাবে দমন করা হয়। তিনি তার ধনী প্রজাদেরও মৃত্যুদণ্ড দিয়েছিলেন এবং তাদের সম্পদ জব্দ করা হয়। ১৬২০ এর দশকে এক ফরাসি পর্যটক লিখেছেন যে ছোট ছোট ঘটনার জন্য প্রতিদিন রাজার আদেশে মানুষের নাক, চোখ, হাত, পা ইত্যাদি অঙ্গপ্রত্যঙ্গ শরীর থেকে বিচ্ছিন্ন করা হত। তিনি তার পুত্র মেরাহ পাপুককে হত্যা করেন এবং তার জামাতা ও পাহাঙের ধৃত সুলতানের পুত্র ইসকান্দার থানিকে তার উত্তরসুরি ঘোষণা করেছিলেন।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. অর্থনীতি ও প্রশাসন
titleC. ইসকান্দার মুদার যৌবন
titleD. অভিযান
উত্তর: titleB
সাদাত মিশরের শিতলযুদ্ধের লাগামকে সোভিয়েত ইউনিয়ন থেকে যুক্তরাষ্ট্রের দিকে ঠেলে দেন, সোভিয়েত ইউনিয়নের উপদেষ্টাদেরকে ১৯৭২ সনে বরখাস্ত করার মাধ্যমে। নাসেরবাদের অনেক রাজনৈতিক ও অর্থনৈতিক ধারাকে বিদায় দিয়ে বহুদলীয় প্রথার প্রবর্তন করেন এবং ইনফিতাহ নামক অর্থনীতি চালু করেন। এসময় তাকে ধর্মীয় ও ধর্মনিরপেক্ষ প্রতিপক্ষদের শক্ত হাতে দমন করতে হয়।

১৯৭৩ সনে মিশর এবং সিরিয়া অক্টোবরের যুদ্ধ পরিচালনা করে। অকস্ম্যাৎ তারা ইসরায়েলী বাহিনীর ওপর আক্রমণ করে সিনাই উপদ্বীপ এবং গোলান মালভূমি অধিকার করে। বিগত ছয় বছর পূর্বে ইসরায়েল কর্তৃক দখলকৃত সিনাই অঞ্চলে পুনঃঅধিকার প্রতিষ্ঠাই ছিল এই যুদ্ধের প্রধান লক্ষ্য। সাদাত প্রত্যাশা করেছিলেন যে, তিনি সামরিক শক্তির মাধ্যমে সিনাই উপদ্বীপের কিছু অংশ অধিকার করবেন এবং কূটনৈতিক কার্যক্রমের মাধ্যমে এর বাকি অংশও আয়ত্বে আনবেন। এই সংঘর্ষ যুক্তরাষ্ট্র এবং সোভিয়েত ইউনিয়নের মাঝে একটি আন্তর্জাতিক সংকট তৈরি করে। জাতিসংঘের উদ্যোগে সামরিক শক্তি প্রয়োগ বন্ধ হয়। যুদ্ধ শেষ হয় সাদাতের রাজনৈতিক বিজয়ের মাধ্যমেই। এর ফলে ইসরায়েলের সাথে শান্তিচুক্তির মাধ্যমে তিনি সিনাই অঞ্চলে ক্ষমতা পুনর্বহাল করেন।

১৯৭৭ সনে সাদাত ইসরায়েলে একটি ঐতিহাসিক সফর করেন যার ফলে ১৯৭৯ সনের শান্তিচুক্তি সংঘটিত হয় যাতে ইসরায়েলী সরকার সিনাই অঞ্চল থেকে সেনাপ্রত্যাহারের। তবে সাদাতের এই উদ্যোগ আরব বিশ্বে ব্যাপক সমালোচনার জন্ম দেয় এবং এ কারণেই মিশরকে আরবলীগ থেকে বের করে দেয়া হয়। ১৯৮১ সনের ৬ই অক্টোবর ১৯৭৩ এর যুদ্ধবার্ষীকি স্মরণে একটি সামরিক মহড়ায় উপস্থিত অবস্থায়  সাদাত এবং আরো ছয় কূটনীতিক আততায়ীর হাতে নিহত হন।  তার পরবর্তীতে ক্ষমতা লাভ করেন হোসনি মোবারক।

সঠিক অনুচ্ছেদ শিরোনাম কোনটি?
titleA. দ্বিতীয় হাখমানেশি শাসন
titleB. প্রাগৈতিহাসিক মিশর (খ্রিস্টপূর্ব ৩১০০ অব্দ)
titleC. অভ্যুত্থান
titleD. সাদাতের রাজত্বকাল
উত্তর: titleD
কে এল এম এয়ারলাইনের বিমানগুলোতে ওয়ার্ল্ড বিজনেস ক্লাস যাত্রীদের তিন বেলার খাবার পরিবেশন করা হয় । প্রতি বছর কে এল এম বিমানে পরিবেশনকৃত খাবারের মান উন্নতকরণের লক্ষ্যে একজন দক্ষ শেফ কে নির্বাচন করা হয় । ইউরোপীয় বিজনেস ক্লাস যা্ত্রীদেরকে যা্ত্রাপথের দূরত্ব অনুসারে বিভিন্ন ধরনের সুস্বাদু খাবার পরিবেশন করা হয়ে থাকে । ওয়ার্ল্ড বিজনেস ক্লাস এবং ইউরোপীয় বিজনেস ক্লাস যা্ত্রীদেরকে পরিবেশিত মুরগির মাংস অত্যন্ত সুস্বাদু এবং মানসম্মত হয়ে থাকে । এছাড়াও ইকোনমি কমফোর্ট এবং ইকোনমি ক্লাস যাত্রীদের জন্যও বিভিন্ন ধরনের ফাস্টফুড এবং স্ন্যাকস সহ উন্নতমানের খাবার পরিবেশিত হয়ে থাকে ।

সঠিক অনুচ্ছেদ শিরোনাম কোনটি?
titleA. সদর দপ্তর
titleB. জেট ইঞ্জিন সার্ভিস
titleC. গঠন এবং শুরুর বছরগুলো
titleD. ভ্রমণাবস্থায় ক্যাটারিং
উত্তর: titleD
শামসুন নাহার ১৯০৮ সালের ১৯ অক্টোবর বাংলাদেশের বর্তমান ফেনী জেলায় গুথুমা গ্রামে, মুন্সীবাড়ীতে এক সম্ভ্রান্ত পরিবারে জন্মগ্রহণ করেন। বাবা মৌলভী মুহাম্মদ নুরুল্লাহ চৌধুরী ছিলেন মুন্সেফ এবং মা আছিয়া খাতুন চৌধুরী ছিলেন গৃহিনী। তিনি ছিলেন পিতৃহীনা। চট্টগ্রামের তামাকুমন্ডিস্থ নানা খান বাহাদুর আবদুল আজিজের বাড়িতে মা ও ভাই হবীবুল্লাহ বাহারের সাথে বড় হন।

তিনি লেখাপড়া করেন ডা. খাস্তগীর সরকারি বালিকা উচ্চ বিদ্যালয়ে ও ১৯২৬ সালে ব্যক্তিগতভাবে পরীক্ষা দিয়ে ম্যাট্রিক পাস করেন। ১৯২৮ সালে তিনি ডায়েসিমন কলেজ থেকে আই এ পাশ করেন। একই কলেজ থেকে ১৯৩২ সালে শামসুন নাহার বিএ পাশ করেন, তখন বেগম রোকেয়া এ উপলক্ষে সংবর্ধনার আয়োজন করেন। দশবছর পর ১৯৪২ সালের তিনি এমএ পাশ করেন। তার পড়াশুনা শেষ করার পর তিনি বেগম রোকেয়ার নেতৃত্বে নারী অধিকার আন্দোলনে যোগ দেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষা
titleC. সাহিত্য চর্চা
titleD. মৃত্যু
উত্তর: titleB
বিষয়: গণিত ও কম্পিউটার
ষষ্ঠ থেকে অষ্টম শ্রেণি গ্রুপ: রুবাইয়াত জালাল, অষ্টম শ্রেণি, রাজশাহী বিশ্ববিদ্যালয় স্কুল; রাজশাহী বিভাগ।
নবম থেকে দশম শ্রেণি গ্রুপ: তাম আজওয়াদ জামান, দশম শ্রেণি, সেন্ট যোসেফ উচ্চ মাধ্যমিক বিদ্যালয়; ঢাকা মহানগর।
একাদশ থেকে দ্বাদশ গ্রুপ: শাকিল আহমেদ, একাদশ শ্রেণি, নওয়াপাড়া কলেজ যশোর; খুলনা বিভাগ।

বিষয়ঃ দৈনন্দিন বিজ্ঞান বা বিজ্ঞান ষষ্ঠ থেকে অষ্টম শ্রেণি গ্রুপ: ইসতিয়াক মাহমুদ সিয়াম, অষ্টম শ্রেণি, সরকারি পাইলট উচ্চ বিদ্যালয় সিলেট; সিলেট বিভাগ। নবম থেকে দশম শ্রেণি গ্রুপ: সাদমান নাসিফ, দশম শ্রেণি, খুলনা জিলা স্কুল; খুলনা বিভাগ। একাদশ থেকে দ্বাদশ গ্রুপ: জয়ন্ত পাল, একাদশ শ্রেণি, সুনামগঞ্জ সরকারি কলেজ; সিলেট বিভাগ। 

বিষয়: ভাষা ও সাহিত্য ষষ্ঠ থেকে অষ্টম শ্রেণি গ্রুপ: ইবনুল মুহ্‌তাদি শাহ, অষ্টম শ্রেণি, দি ফ্লাওয়ার্স কে.জি. এন্ড হাই স্কুল; সিলেট বিভাগ। নবম থেকে দশম শ্রেণি গ্রুপ: শাকিল রেজা ইফতি, দশম শ্রেণি, দিনাজপুর জিলা স্কুল; দিনাজপুর বিভাগ। একাদশ থেকে দ্বাদশ গ্রুপ: আনিকা বুশরা, একাদশ শ্রেণি, রাজশাহী কলেজ; রাজশাহী বিভাগ।  

বিষয়: বাংলাদেশ স্টাডিজ ও মুক্তিযুদ্ধ ষষ্ঠ থেকে অষ্টম শ্রেণি গ্রুপ: শেখ খাতুনে জান্নাত শামীমা, অষ্টম শ্রেণি, বি কে জি সি সরকারি উচ্চ বিদ্যালয়, হবিগঞ্জ; সিলেট বিভাগ। নবম থেকে দশম শ্রেণি গ্রুপ: ইশমাম তাসনিম, দশম শ্রেণি, ভিকারুননিসা নূন স্কুল অ্যান্ড কলেজ; ঢাকা মহানগর। একাদশ থেকে দ্বাদশ গ্রুপ: রাইদা করিম, একাদশ শ্রেণি, হলিক্রস কলেজ; ঢাকা মহানগর।.

সঠিক অনুচ্ছেদ শিরোনাম কোনটি?
titleA. ২০১৫ সালের বিজয়ীরা
titleB. ক্যাটাগরিসমূহ
titleC. বিষয়
titleD. ২০১৪ সালের বিজয়ীরা
উত্তর: titleA
আবদুর রব সেরনিয়াবাত প্রাক্তন পানি সম্পদ মন্ত্রী ছিলেন এবং শেখ মুজিবুর রহমানের শ্যালক মিন্টু রোডে তার বাসায় ভোর ৫ টা ৫০ মিনিটে নিহত হন। তার বাড়িতে মেজর আজিজ পাশা, ক্যাপ্টেন মাজেদ, মেজর শাহরিয়ার রশিদ এবং ক্যাপ্টেন নুরুল হুদা নেতৃত্বাধীন একটি দল আক্রমণ করেছিল। এই হামলায় সেরনিয়াবাতের ভাগ্নে শহীদ সেরনিয়াবাত, কন্যা বেবি সেরনিয়াবাত, নাতি সুকান্তো আবদুল্লাহ বাবু এবং ছেলে আরিফ সেরনিয়াবাতও মারা গিয়েছিলেন। এই হামলায় তিনজন গৃহকর্মীও মারা গিয়েছিলেন। তার ছেলে আবুল হাসনাত আবদুল্লাহ হামলায় বেঁচে গিয়েছিলেন এবং ওই বাড়িতে আরও ৯ জন আহত হন। 

সঠিক অনুচ্ছেদ শিরোনাম কোনটি?
titleA. আবদুর রব সেরনিয়াবাতের বাসভবন
titleB. ভবিষ্যৎ ফল
titleC. পটভূমি
titleD. শেখ ফজলুল হক মণির বাসভবন
উত্তর: titleA
"কোন পরমাণুর নিউক্লিয়াসের কেন্দ্র থেকে তার সর্ববহিস্থ শক্তিস্তরের মধ্যকার দূরত্বকে পারমাণবিক ব্যাসার্ধ বলে।"

একই পর্যায়ের বাম দিক থেকে যত ডানে যাওয়া যায়, মৌলের প্রোটন সংখ্যা তত বাড়তে থাকে। ফলে সমহারে ইলেকট্রন সংখ্যাও বাড়তে থাকে। ফলে পরমাণুর নিউক্লিয়াসের অধিক প্রোটন এবং বাহিরের ঘূর্ণয়মান ইলেকট্রনের মধ্যে আকর্ষণ বেশি হয়। ফলে শক্তিস্তর গুলো নিউক্লিয়াসের কাছে এসে যায় ফলে। পরমাণুর ব্যাসার্ধ কমে আকার ছোট হয়ে যায়।
কিন্তু একই গ্রুপের ওপর থেকে নিচের দিকে গেলে ইলেকট্রন এবং প্রোটন বাড়ার ফলে ব্যাসার্ধ কিছুটা ছোট হলেও নতুন শক্তিস্তর যোগ হওয়ার মাধ্যমে ব্যাসার্ধ তার চেয়ে বেশি বৃদ্ধি পায়।

সঠিক অনুচ্ছেদ শিরোনাম কোনটি?
titleA. অধাতব ধর্ম
titleB. আয়নিকরণ শক্তি
titleC. পারমাণবিক ব্যাসার্ধ
titleD. ইলেকট্রন আসক্তি
উত্তর: titleC
১৯৮১ সালের ৬ ফেব্রুয়ারি ঢাকা বিশ্ববিদ্যালয়ে ধর্মঘট পালিত হয়। ঢাকা বিশ্ববিদ্যালয় শিক্ষক ধর্মঘট শুরু হয় ১৪ ফেব্রুয়ারি; শেষ পর্যন্ত ১৮ মার্চ বিশ্ববিদ্যালয় অর্ডিন্যান্স সংশোধনী গৃহীত হলে শিক্ষক ধর্মঘটের অবসান ঘটে। এ দিকে ১৯৮১ সালের ৩০ মে চট্টগ্রাম সার্কিট হাউসে সেনাবাহিনীর কতিপয় বিদ্রোহী অফিসারের এক অভ্যুত্থানে রাষ্ট্রপতি জিয়াউর রহমান নিহত হন। ১৯৮২ সালের ২৪ মার্চ হুসেইন মুহাম্মদ এরশাদ ক্ষমতা গ্রহণ করেন। এতে ঢাকা বিশ্ববিদ্যালয়ে ছাত্ররা প্রতিবাদ কর্মসূচী পালন করে। সামরিক সরকার ছাত্র আন্দোলন বাধা দিতে চেষ্টা করে ও অনেক ছাত্রকে গ্রেফতার করে। ১৯৮২ সালের ১৭ সেপ্টেম্বর ‘শিক্ষা দিবসে’ সামরিক সরকার ছাত্রদের শহীদ মিনারে ফুল দিতে বাধা দেয় এবং একজন ছাত্রকে গ্রেফতার করে। ৮ নভেম্বর ‘সিপাহী বিপ্লব দিবস’ পালন উপলক্ষে কলা ভবন প্রাঙ্গণে জাসদ ছাত্রলীগের শোভাযাত্রার ওপর পুলিশ হামলা চালায় ফলে ছাত্র পুলিশ সংঘর্ষ বেধে যায়। ১৯৮২ সালের ১৪ নভেম্বর অপরাজেয় বাংলার পাদদেশে ছাত্র সমাবেশে ২৯ নভেম্বর দেশব্যাপি দাবি দিবস পালনের সিদ্ধান্ত ঘোষিত হয়। ঐ দিবসে ছাত্রনেতারা সামরিক স্বৈরাচারের বিরুদ্ধে ঐক্যবদ্ধ হবার জন্য রাজনৈতিক দলগুলোর প্রতি আহ্ববান জানায়। ১৯৮৩ সালের ১৮ মার্চ ঢাকা বিশ্ববিদ্যালয়ের উপাচার্য অধ্যাপক ফজলুল হালিম চৌধুরীকে অব্যাহতি প্রদান করা হয়। ঐ বছর ৮ ডিসেম্বর সকাল সন্ধ্যা দেশব্যাপি সর্বাত্মক হরতাল পালিত হয়। ছাত্রনেতা রাউফুল বাসুনিয়া অজ্ঞাত আততায়ীর গুলিতে স্যার এ এফ রাহমান হলের নিকটে নিহত হন। ১৯৮৫ সালের ১৫ অক্টোবর জগন্নাথ হল মিলনায়তনে (পাকিস্তান আমলে পূর্ব বাংলা এসেম্বলির জন্য সংস্কারকৃত) টেলিভিশন অনুষ্ঠান দেখতে গিয়ে ছাঁদ ভেঙ্গে পড়লে ৩৪ জন ছাত্রের তৎক্ষনাৎ মৃত্যু হয়। পরে এই সংখ্যা আরো বৃদ্ধি পায়। ১৯৮৬ এর ৩০ নভেম্বর বাকশালের ছাত্র সংঘঠন জাতীয় ছাত্রলীগ নেতা রাউফুল বাসুনিয়া হত্যা মামলা সরকার তুলে নেয়, প্রতিবাদে ঐ দিন ঢাকা বিশ্ববিদ্যালয়ে হরতাল পালিত হয়। ঐ বছর ১ ডিসেম্বর এরশাদ দেশের সব শিক্ষা প্রতিষ্ঠানে রাজনীতি নিষিদ্ধ করে। 

মূলতঃ, সম্পূর্ণ আশির দশক ঢাকা বিশ্ববিদ্যালয় অস্থিতিশীল ছিল। এই দশকে ১৯৮২ সালের ২৪ মার্চ এরশাদ ক্ষমতা গ্রহণের পর থেকে ১৯৮৭ সাল পর্যন্ত ঢাকা বিশ্ববিদ্যালয় অবাঞ্ছিত কারণে মোট ৩৪৮ দিন বন্ধ ছিল। 

সঠিক অনুচ্ছেদ শিরোনাম কোনটি?
titleA. বায়ান্ন পরবর্তী পঞ্চাশ দশক
titleB. আবাসিক পরিবেশ
titleC. ভারত বিভাগ ও চল্লিশের দশকের শেষ অংশ
titleD. আশির দশক
উত্তর: titleD
ব্রিটিশ ইস্ট ইন্ডিয়া কোম্পানীর গভর্নর লর্ড কার্জন ১৯০৫ খ্রিষ্টাব্দে তৎকালীন বঙ্গদেশকে দুভাগে ভাগ করে পূর্ববঙ্গকে আসামের সাথে রেখে দিলেন। এরপর স্বদেশী আন্দোলন হয়েছে, সপ্তম এডওয়ার্ড মারা গেলেন, পঞ্চম জর্জ সম্রাট হলেন। ১৯১১ খ্রিষ্টাব্দে পঞ্চম জর্জ দিল্লী এলে দিল্লীর দরবারে বঙ্গবিভাজন রোহিত হলো। কিন্তু তৎকালীন শ্রীহট্ট রইলো আসামের সঙ্গে। শ্রীহট্টে তখন ছিল ৪ মহকুমা: সদর শ্রীহট্ট, সুনামগঞ্জ, হবিগঞ্জ, করিমগঞ্জ। সদর মহকুমার আয়তন বেশি হওয়ায় পরবর্তিতে ১৯৮২ খ্রিষ্টাব্দে এটিকে ভেঙে দক্ষিণ শ্রীহট্ট মহকুমার সৃষ্টি করা হয়। করিমগঞ্জে ছিল পাঁচটি থানা: করিমগঞ্জ, জলঢুপ, পাথারকান্দি, রাতাবাড়ি ও বদরপুর। ১৯৪০ খ্রিষ্টাব্দের ১৮ মে তারিখে সরকারি নোটিফিকেশন নম্বর ৫৪৩৩-এর মধ্য দিয়ে জলঢুপ থানাকে দুই ভাগে ভাগ করা হয়। আর তখনই উদ্ভব হয় বিয়ানীবাজার ও বড়লেখা থানার।

সঠিক অনুচ্ছেদ শিরোনাম কোনটি?
titleA. ভূগোল ও ভূ-প্রকৃতি
titleB. উপজাতি
titleC. গণমাধ্যমে উপস্থাপন
titleD. ইংরেজ আমল
উত্তর: titleD
আব্দুল্লাহিল আমান আযমী গবর্নমেন্ট ল্যাবরেটরি হাই স্কুল এর ছাত্র ছিলেন। তিনি ১৯৭৪ সালে গবর্নমেন্ট ল্যাবরেটরি হাই স্কুল থেকে স্কলারশীপ নিয়ে এসএসসি পাশ করেন এবং নটরডেম কলেজে একাদশ শ্রেণীতে ভর্তি হন। একাদশ শ্রেণীতে অধ্যয়নকালে ১৯৭৫ সালে তিনি উচ্চ শিক্ষার জন্য যুক্তরাজ্যে গমন করেন। যুক্তরাজ্যের ম্যানচেষ্টার শহরে অবস্থিত নর্থ ট্রাফোর্ড কলেজ অব ফারদার এডুকেশন থেকে "ও লেভেল" পাশ করেন। এরপর তিনি স্ট্যান্ডফোর্ড কলেজ অব টেকনোলজিতে "এ লেভেলে" ভর্তি হন। "এ লেভেল" অধ্যায়নকালে ১৯৭৮ সালে অক্টোবর মাসে তিনি বাংলাদেশে প্রত্যাবর্তন করেন। ১৯৭৯ সালে তিনি বাংলাদেশ সেনাবাহিনীতে কমিশন র‌্যাঙ্কে পঞ্চম বি, এম, এ লং কোর্সে যোগদানের জন্য নির্বাচিত হন। সেনাবাহিনীতে কর্মরত অবস্থায় তিনি চট্টগ্রাম বিশ্ববিদ্যালয় হতে স্নাতক পরীক্ষায় কলা বিভাগ থেকে সম্মিলিত মেধা তালিকায় ১ম স্থান অধিকার করে ‘গোল্ড মেডেল' অর্জন করেন।

সঠিক অনুচ্ছেদ শিরোনাম কোনটি?
titleA. নিখোঁজ
titleB. সমালোচনা
titleC. পেশা
titleD. প্রথম জীবন
উত্তর: titleD
কাবুল বিশ্ববিদ্যালয় ১৯৩১ সালে মোহাম্মদ নাদির শাহ সরকারের শাসনামল চলাকালীন সময়ে নির্মাণ করা হয় এবং পরবর্তীতে প্রধানমন্ত্রী মোহাম্মাদ হাশিম খানের নেতৃত্বে এটিকে সুদুরপ্রসারী করে গড়ে তোলা হয়। বিশ্ববিদ্যালয়টি উদ্বোধনের ১ বছর পর থেকে দেশটির ছাত্রছাত্রীদের শিক্ষা কার্যক্রমের দ্বার উন্মুক্ত করে দেওয়া হয়। এটি ফ্রান্স, জার্মানি, রাশিয়া এবং যুক্তরাষ্ট্রের সরকারের সাথে অংশীদারত্বমূলক কাজের মাধ্যমে উপকৃত হচ্ছে।

সঠিক অনুচ্ছেদ শিরোনাম কোনটি?
titleA. পুনর্নির্মাণ
titleB. নীতি গবেষণা জাতীয় কেন্দ্র
titleC. গ্রন্থাগার
titleD. ইতিহাস
উত্তর: titleD
ভিনসেন্ট, যিনি তার স্প্যানিশ স্ত্রী কনস্ট্যান্সা মিকুয়েলের সাথে পালামোস থেকে আসেন, তার মহান গিলিয়াম ফেরেরের চতুর্থ সন্তান। কিংবদন্তিরা তার জন্মকে ঘিরে ছিল। এটা বলা হয়ে থাকে যে তার পিতাকে এক ডোমিনিকান খ্রিস্টীয় ভিক্ষু স্বপ্নে বলেন যে তার সন্তান জগদ্বিখ্যাত হবে। তার মা বলেন যে তাকে জন্ম দেবার সময় তার কোনরুপ কষ্টের অনুভূতি হয়নি। তার নাম রাখা হয় সন্ত ভিনসেন্ট মার্টার, ভ্যালেন্সিয়ার বিখ্যাত সন্তর নামানুসারে। তিনি বুধবার ও শুক্রবার উপাস থাকতেন এবং খ্রিস্টের প্যাশনকে পছন্দ করতেন। তিনি দরিদ্রকে সহায়তা করতেন এবং তাদের ভিক্ষা দিতেন। তিনি আট বছর বয়সে ক্লাসিকাল পাঠ শুরু করেন। তিনি চৌদ্দ বছর বয়সে ধর্মতত্ত্ব ও দর্শন পড়েন।

চার বছর পর, আঠারো বছর বয়সে তিনি প্রচারক হিসেবে, সাধারণভাবে ডোমিনিকান আদেশ, যা ইংল্যান্ডে কালফ্রায়ার হিসেবে পরিচিত, তার প্রচারকাজ শুরু করেন। তিনি আদেশ প্রচার শুরু করার পরপরই তা ছেড়ে দেবার প্রলোভনের সম্মুখীন হন। এমনকি তার পিতা-মাতাও তাকে এই কথা বলে এবং তাকে ধর্মনিরপেক্ষ পাদ্রী হতে বলে। তিনি এইসকল সমস্যা দূর করার উদ্দেশ্যে প্রার্থনা ও আক্ষেপ করেন। এভাবেই তিনি তার পরীক্ষার বছর শেষ করে তার কর্মজীবনে উন্নতি করেন।

এই বছরকয়েক ধরে তিনি আত্মিকভাবে পবিত্র বাইবেল পাঠ করেন এবং মুখস্ত করেন। তিনি তার পবিত্র কর্ম সম্পর্কে একটি দ্বান্দ্বিকতার অনুমান ভিত্তিক বই রচনা করেন এবং ১৩৭৯ সালে বার্সেলোনার ক্যাথলিক ঋত্বিক হন। এরপর তিনি ধর্মতত্ত্বগুরু হন এবং দর্শন-এর উপর পাঠদানের আদেশ পান। এরপর তাকে বার্সেলোনায় পাঠানো হয় এবং তিনি লিয়েডা বিশ্ববিদ্যালয়-এর সম্মানসূচক ডক্টরেট ডিগ্রী লাভ করেন।

তার শারীরিক বর্ণনানুসারে তিনি মাঝারি উচ্চতার, উত্তুঙ্গ কপাল এবং স্বতন্ত্র বৈশিষ্ট্যের অধিকারী ছিলেন। তার চুল ছিল না, তার মস্তকমুন্ডিত থাকত। তার চোখ ছিল কাল ও প্রকাশযোগ্য; তার ব্যবহার ছিল নম্র। তার সাধারণ রঙ ছিল ফ্যাকাশে। তার কণ্ঠ ছিল জোরাল ও শক্তিশালী এবং সাধারণত নম্র, অনুনাদিত এবং স্পন্দনশীল।

সঠিক অনুচ্ছেদ শিরোনাম কোনটি?
titleA. বাগ্মিতা এবং খ্রিস্টধর্ম প্রচারে অবদান
titleB. মৃত্যু ও সম্মান
titleC. প্রথম জীবন
titleD. কাসপের সমঝোতা
উত্তর: titleC
প্রিন্সেস সারাহ একটি দাতব্য প্রতিষ্ঠান তৈরী করেন, যার নাম হলো আল নাহদা। আল নাহদা প্রতিষ্ঠানটি ২০০৯ সালে উপসাগরীয় আরব রাষ্ট্রগুলোর মধ্যে প্রথমবারের মত মানবাধিকার সংগঠন হিসেবে চাইলট পুরস্কার লাভ করে। তিনি ছিলেন এই সংগঠনের চেয়ারম্যান। ১৯৬৪ সালে ব্যক্তিগত উদ্যোগে আল তারবিয়া আল ইসলামিয়া বিদ্যালয় প্রতিষ্ঠা করেন। তিনি ইফফাত বিশ্ববিদ্যালয়ের প্রতিষ্ঠাতা বোর্ডের একজন সদস্য। এছাড়া তিনি বিশ্ববিদ্যালয়টির ট্রাস্টি বোর্ডের চেয়ারম্যান। এছাড়াও তিনি বিভিন্ন সংস্থার সদস্য হিসেবেও কাজ করেন, যেমনঃ মাহারাত সেন্টার ইত্যাদি।

২০১৩ সালের ১১ জানুয়ারী তিনি সৌদি আরবের পরামর্শদাতা পরিষদের সদস্য হিসাবে মনোনীত হন। বাদশাহ খালিদ বিন আব্দুল আজিজের মেয়ে মাওদি বিন বিন খালিদসহ উক্ত পরিষদে নিযুক্ত দুই রাজকীয় নারীর মধ্যে তিনি একজন। 

সঠিক অনুচ্ছেদ শিরোনাম কোনটি?
titleA. প্রথম জীবন
titleB. পেশা এবং কার্যক্রম
titleC. ব্যক্তিগত জীবন
titleD. সম্মান
উত্তর: titleB
কুর্নুল জেলায় ৩টি রাজস্ব বিভাগ রয়েছে। এগুলি হল: কুর্নুল, নান্ড্যাল ও আডোনি বিভাগ। এই রাজস্ব বিভাগগুলি আবার ৫৪টি মণ্ডল ও ৫৩টি পঞ্চায়েত সমিতিতে বিভক্ত। কুর্নুল শহরটি এই জেলার একমাত্র পৌরসংস্থা। জেলায় চারটি পুরসভা আছে। এগুলি হল: নান্ড্যাল, আডোনি, ইয়েম্মিগানুর ও দোনে। কুর্নুল জেলায় ৮৯৯টি গ্রাম পঞ্চায়েত রয়েছে। এগুলির মধ্যে ৭টি নোটিফায়েড ও ৮৬২টি নন-নোটিফায়েড। এছাড়া ৯২০টি রাজস্ব গ্রাম ও ৬১৫টি ছোটো গ্রাম রয়েছে।

সঠিক অনুচ্ছেদ শিরোনাম কোনটি?
titleA. ব্রিটিশ যুগ
titleB. ইতিহাস
titleC. জনপরিসংখ্যান
titleD. প্রশাসনিক বিভাগ
উত্তর: titleD
১৯৮২ সালে দেখা যায় সার্বিক মন্দার বাজারেও যেহেতু একনিষ্ঠ পাঠকরা প্রতি মাসে ৪০ ডলার করে রোম্যান্স উপন্যাসের পিছনে খরচ করছেন, সেই হেতু এর বাজারও পোক্ত রয়েছে। সেই বছর আনুমানিক ২০ মিলিয়ন পাঠক মোট ৩০০ মিলিয়ন ডলারের পেপারব্যাক রোম্যান্স কেনেন। একই বছরে ৬০০ নিয়মিত রোম্যান্স পাঠকের উপর একটি সমীক্ষা চালিয়ে দেখা যায়, “তারা সকল বয়স, শিক্ষা, বৈবাহিক ও আর্থসামাজিক গোষ্ঠীর প্রতিনিধিত্ব করছেন।” অর্ধেক পাঠিকারা অন্ততপক্ষে কলেজ স্তর অবধি পড়াশোনা করেছেন; আবার ৪০% পাঠিকা পূর্ণ সময়ের জন্য কর্মরত। ৬০% মহিলা প্রত্যেক দুই দিনে একটি করে রোম্যান্স পড়েন। পাঠিকারা মনে করেন রোম্যান্স পাঠ মানসিক দুশ্চিন্তা থেকে মুক্তি দেয় এবং ইতিহাস তথা নতুন নতুন কেরিয়ার সম্পর্কে অবগত হতে সাহায্য করে।

রোম্যান্স উপন্যাসের বাজার বাড়তে থাকে। ১৯৯১ সালে দেখা যায় সাধারণ বাজারে বিক্রিত পেপারব্যাকের ৪৬ শতাংশই রোম্যান্স। এই বাড়বৃদ্ধির কারণ ছিল হার্লেকুইনের অত্যাগ্রহী পাঠকরা মাসে ৩০টি করে রোম্যান্স কিনতে শুরু করেছিলেন। এই সময় বেশি সংখ্যক শিক্ষিত মানুষের মধ্যে রোম্যান্স পাঠের প্রবণতা ছড়িয়ে পড়ে। এঁদের ৪৫ শতাংশই তখন কলেজ ডিগ্রিধারী এবং অর্ধেকের বেশি বাড়ির বাইরে কর্মরত।

২০০০ সাল নাগাদ আধুনিক সাহিত্যের জনপ্রিয়তম ধারা হয়ে ওঠে রোম্যান্স। ২০০৪ সালে মোট ২,২৮৫টি রোম্যান্স উপন্যাস প্রকাশিত হয় এবং মোট বাণিজ্য হয় ১.২ মিলিয়ন ডলার। ২০০৪ সালে মোট বিক্রিত পেপারব্যাকের ৫৫% ছিল রোম্যান্স এবং সকল প্রকার কথাসাহিত্যের মধ্যে রোম্যান্স বিক্রির হার সেই বছর ছিল ৩৯%। ২০০৪ সালে ৬৪ মিলিয়ন পাঠক দাবি করেছিলেন যে তারা বছরে অন্তত একটা রোম্যান্স পড়েছেন। এই সমীক্ষাটি চালান রোম্যান্স রাইটার্স অফ আমেরিকা। এবং এই সমীক্ষায় দেখা যায় ২০০১ সালের পর থেকে মোট ২৬% সার্বিক বৃদ্ধি ঘটেছে রোম্যান্সের ক্ষেত্রে। রোম্যান্স পাঠকের ২২% দেখা যায় পুরুষ এবং বিবাহিত ও অবিবাহিত এই দুই গোষ্ঠীতে সমগ্র রোম্যান্স পাঠককুলকে বিভক্ত দেখা যায়। সকল ধরনের মানুষই রোম্যান্স পড়ছিলেন তখন। তবে তাদের এক শতাংশের বয়স তখন তেরোর নিচে এবং ৪২% কমপক্ষে স্নাতক।

সঠিক অনুচ্ছেদ শিরোনাম কোনটি?
titleA. রোম্যান্টিক সাসপেন্স
titleB. উত্তর আমেরিকা
titleC. পরবর্তীকালের পরিবর্তন
titleD. অনুপ্রেরণামূলক রোম্যান্স
উত্তর: titleB
বিজারক শর্করার কার্বনিল গ্রুপগুলো মাইলার্ড বিক্রিয়াতে অ্যামাইনো অ্যাসিডের অ্যামাইনো গ্রুপগুলির সাথে বিক্রিয়া প্রদর্শন করে। মাইলার্ড বিক্রিয়া একটি জটিল সিরিজ বিক্রিয়া যেটি খাদ্য রান্না করার সময় ঘটে। মাইলার্ড বিক্রিয়ার উৎপাদসমূহ বিচিত্র; এদের কিছু মানব স্বাস্থ্যের পক্ষে উপকারী, আবার কিছু বিষাক্ত। তবে মাইলার্ড বিক্রিয়ার সামগ্রিক ফলাফল হল এটি খাদ্যের পুষ্টিমান হ্রাস করে। মাইলার্ড বিক্রিয়ার বিষাক্ত উৎপাদের একটি উদাহরণ হলো অ্যাক্রিলামাইড, একটি নিউরোটক্সিন (স্নায়ুতন্ত্রের ক্ষতিসাধক) এবং সম্ভবত ক্যান্সার সৃষ্টিকারী; যা উচ্চ তাপমাত্রায় (১২০° সেঃ এর উপরে) স্টার্চযুক্ত খাদ্য রান্না করার সময় মুক্ত অ্যাস্পারাগাইন এবং বিজারক শর্করা থেকে সৃষ্ট।

সঠিক অনুচ্ছেদ শিরোনাম কোনটি?
titleA. মাইলার্ড বিক্রিয়া
titleB. অ্যালডোজ এবং কিটোজ
titleC. বৈশিষ্ট্যসমূহ
titleD. খাদ্য রসায়নে গুরুত্ব
উত্তর: titleA
১৯৯০ সাল থেকে ফরিদপুর জিলা স্কুলে প্রভাতী ও দিবা দুইটি শাখায় শিক্ষা কার্যক্রম পরিচালিত হয়। বর্তমানে বিদ্যালয়ের মোট ছাত্র সংখ্যা ১৪০০ এবং শিক্ষকশিক্ষিকার সংখ্যা ৫০ জন। এ ছাড়া অফিস সহকারী, এমএলএস ও নৈশ প্রহরী মিলে ১০ জন প্রশাসনিক কর্মচারীর রয়েছে। বিদ্যালয়ে ছাত্রদের সুযোগ-সুবিধার মধ্যে আছে গ্রন্থাগার, বিজ্ঞানাগার, কম্পিউটার ও ল্যাবরেটরি। স্কুল গ্রন্থাগারে গ্রন্থের সংখ্যা প্রায় দশ হাজার এবং কম্পিউটারের সংখ্যা ১০টি।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষার্থীদের পোশাক
titleC. উল্লেখযোগ্য প্রাক্তন শিক্ষার্থী
titleD. শিক্ষা কার্যক্রম
উত্তর: titleD
মটরশুটি দিয়ে বানানো হলে ফালাফেলে প্রচুর পরিমানে আমিষ, জটিল শর্করা আর আঁশ থাকে। মূল পুষ্টিকর উপকরন গুলো হল: ক্যালসিয়াম, ম্যাগনেসিয়াম, লৌহ, ফসফরাস, পটাসিয়াম, জিংক, কপার, ম্যাঙ্গানিজ, ভিটামিন সি, থায়ামিন, প্যানতোথেনিক এসিড, ভিটামিন বি আর ফলেট। কাইটোকেমিক্যালের মধ্যে আছে বিটা ক্যারোটিন। ফালাফেলে আছে প্রচুর পরিমানে দ্রবনীয় আঁশ যা কিনা রক্তের কোলেস্টোরেল কমাতে অত্যন্ত সহায়ক। 
মটরশুটিতে ফ্যাট খুম কম থাকে, আর কোলেস্টোরেল তো থাকেই না কিন্তু তেলে ভাজার সময় এগুলো কিছুটা ঢুকে পড়ে। যদি সত্যিই এই পুষ্টিমানের বিষয়টা কোনভাবেই গ্রহণযোগ্য না হয় তাহলে তেলে ভাজার পরিবর্তে উনুনে বেক করলেই এই অতিরিক্ত কোলেস্টোরেল আর ফ্যাটের ব্যপারটা এড়িয়ে যাওয়া যাবে। আর সেক্ষেত্রে অবশ্যই স্বাদে এবং গাঠনিক আকারে পরিবর্তন আসবে। এটা কেবল তখনই করা উচিত যখন এর ভোক্তা ডায়বেটিস বা এরকম কোন জটিল রোগে আক্রান্ত। 

সঠিক অনুচ্ছেদ শিরোনাম কোনটি?
titleA. উত্তর আমেরিকায়
titleB. বিশ্বরেকর্ড সমূহ
titleC. পুষ্টিমান:
titleD. বানানোর উপায় এবং প্রকারভেদ
উত্তর: titleC